DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	 Gestor zmluvy: 
 Ministerstvo vnútra Slovenskej republiky

2.   Názov zmluvy: 
Protokol vypracovaný na základe článku 43 ods. 1 Dohovoru o zriadení Európskeho policajného úradu (Dohovor o Europole), ktorým sa mení a dopĺňa uvedený dohovor 

3.  Účel a predmet zmluvy a jeho úprava v legislatíve Slovenskej republiky: 
Predmetom úpravy predkladaného materiálu je v rámci policajnej spolupráce medzi členskými štátmi podľa Zmluvy o Európskej únii zlepšovať spoluprácu príslušných orgánov členských štátov v oblasti predchádzania závažným zločinom a boja proti nim v prípadoch, ak existujú konkrétne náznaky alebo dostatočné dôvody domnievať sa, že ide o činnosť organizovanej zločineckej štruktúry a uvedené zločiny postihujú dva alebo viac členských štátov spôsobom, ktorý si vyžaduje spoločný postup členských štátov vzhľadom na rozsah, dôležitosť a dôsledky príslušných trestných činov. Na účel Dohovoru o Europole sa za závažné medzinárodné zločiny považujú tieto formy zločinu: spáchané trestné činy alebo trestné činy, ktoré by mohli byť spáchané v oblasti terorizmu ohrozujúceho život, spravodlivosť, osobnú slobodu alebo vlastníctvo, nedovolené obchodovanie s omamnými, psychotropnými a určenými látkami, nezákonná činnosť súvisiaca s legalizáciou príjmov z trestnej činnosti, obchodovanie s jadrovými a rádioaktívnymi látkami, ilegálne prevádzanie imigrantov, obchodovanie s ľuďmi, krádeže motorových vozidiel a formy zločinu uvedené v prílohe Dohovoru o Europole alebo ich špecifické prejavy.
Problematika upravená v predkladanom materiály je obsahom týchto právnych predpisov Slovenskej republiky:
-	zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov
-	zákon č. 428/2002 Z. z. o ochrane osobných údajov v znení zákona č. 602/2003 Z. z.
-	zákon č. 215/2004 Z. z. o ochrane utajovaných skutočností a o zmene a doplnení niektorých zákonov
-	vyhláška Národného bezpečnostného úradu č. 338/2004  Z. z. o administratívnej bezpečnosti
-	vyhláška Národného bezpečnostného úradu č. 331/2004  Z. z. o personálnej bezpečnosti a o skúške bezpečnostného zamestnanca
-	Viedenský  dohovor  o diplomatických stykoch  z 18. apríla 1961, vyhláška ministra zahraničných vecí č. 157/1964 Zb.
-	Trestný zákon č. 140/1961 Zb. v znení neskorších predpisov
-	zákon č. 141/1961 Zb. o trestnom konaní súdnom (Trestný poriadok) v znení neskorších predpisov.

4.  Priama úprava práv alebo povinností fyzických osôb alebo právnických osôb: 
Práva alebo povinnosti fyzických osôb alebo právnických osôb sú priamo upravené v článkoch 9 a 10 predkladaného materiálu, ktorý je dodatkom Dohovoru o Europole tvoriaceho súčasť tohto predkladaného materiálu.

5. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): 
Predkladaný materiál je podľa čl. 7 ods. 4  Ústavy Slovenskej republiky medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, preto sa pred ratifikáciou vyžaduje súhlas Národnej rady Slovenskej republiky.

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): 
Predkladaný materiál je podľa čl. 7 ods. 5 Ústavy Slovenskej republiky medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a zároveň medzinárodnou zmluvou, na ktorej vykonanie nie je potrebný zákon. 

7. 	Dosahy prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 
Vzhľadom na priamu použiteľnosť ustanovení predkladaného materiálu a jeho prednosť pred zákonmi nie je potrebné meniť, zrušiť alebo adaptovať žiadny právny predpis. Problematika upravená v medzinárodnoprávnych dokumentoch uvedených v bode 2 doložky prednosti je obsahom nasledujúcich právnych predpisov Slovenskej republiky:
-	zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov
-	zákon č. 428/2002 Z. z. o ochrane osobných údajov v znení zákona č. 602/2003 Z. z.
-	zákon č. 215/2004 Z. z. o ochrane utajovaných skutočností a o zmene a doplnení niektorých zákonov
-	vyhláška Národného bezpečnostného úradu č. 338/2004  Z. z. o administratívnej bezpečnosti
-	vyhláška Národného bezpečnostného úradu č. 331/2004  Z. z. o personálnej bezpečnosti a o skúške bezpečnostného zamestnanca
-	Viedenský  dohovor  o diplomatických stykoch  z 18. apríla 1961, vyhláška ministra zahraničných vecí č. 157/1964 Zb.
-	Trestný zákon č. 140/1961 Zb. v znení neskorších predpisov
-	zákon č. 141/1961 Zb. o trestnom konaní súdnom (Trestný poriadok) v znení neskorších predpisov.